
                                                 Nr.23/32/2007
BIROUL PERMANENT
AL

CAMEREI DEPUTAŢILOR

Vă înaintăm, alăturat, Raportul asupra propunerii legislative privind organizarea şi funcţionarea unei societăţi de profil pentru distribuţia apei potabile şi canalizare în regiunile rurale,  transmisă cu adresa nr. P.l.x 75 din 19 februarie 2007.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.
PREŞEDINTE,

Iulian Iancu

   Nr.23/32/2007
R A P O R T
asupra propunerii legislative privind organizarea şi funcţionarea unei societăţi de profil pentru distribuţia apei potabile şi canalizare în regiunile rurale  


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă privind organizarea şi funcţionarea unei societăţi de profil pentru distribuţia apei potabile şi canalizare în regiunile rurale, transmisă cu adresa nr. P.l.x 75 din 19 februarie 2007 şi înregistrată la comisie sub nr. 23/32/20.02.2007.



Senatul a respins propunerea legislativă în şedinţa din 12 februarie 2007.

Comisia pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi şi Comisia pentru buget, finanţe şi bănci au avizat negativ propunerea legislativă cu avizele nr.26/1437 din 08.03.2007, nr.31/150 din 27 februarie, respectiv nr.61 din 13 martie 2007.



Consiliul Legislativ, cu avizul nr.1463 din 31 octombrie 2006, a avizat negativ propunerea legislativă.



Guvernul, prin punctul său de vedere nr.3491 din 17 noiembrie 2006, nu susţine propunerea legislativă în forma prezentată.

Propunerea legislativă are ca obiect de reglementare organizarea şi funcţionarea unei societăţi de profil pentru distribuţia apei potabile şi canalizare în regiunile rurale.
Membrii Comisiei pentru industrii şi servicii au examinat propunerea legislativă în şedinţa din 7 martie 2007 şi au hotărât cu unanimitate de voturi, respingerea acestei propuneri legislative deoarece la data de 21 martie 2007 intră în vigoare Legea nr.241/2006 care reglementează serviciul cu apă şi de canalizare.


La lucrările comisiei au participat invitaţi din partea Ministerului Administraţiei şi Internelor: domnul Mircea Alexandru – secretar de stat şi domnul Dumitrescu Aureliu – director.



La lucrările comisiei au fost prezenţi 18 deputaţi din totalul de 23 membrii de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Aurelia Vasile
Expert parlamentar,
Isabela Robe
Expert parlamentar,

Viorica Petraşcu

